Цанко Церковски
Извади ми, мамо

chitanka.info

Извади ми, мамо,

новата премяна —

пояса, елека,

гръдка кадифяна!

Извади ми още

конче златогриво,

да го обуздая

да го яхна живо;

надалек да ида

в чужди вилаяти-

дето ми са хора

чужди, непознати.

Там да си извадя

медните цафари —

хоро да направя

на млади и стари.

Хоро да направя,

буйно и лудешко;

дано си наситя

сърцето младежко

на свирни, на песни,

нахора големи;

дано се налюбя

на моми засмени!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.